Elon Musk, oprit de vacile franceze. Motivul pentru care locuitorii dintr-un sat din Franţa refuză sateliţii care redau internet.
Locuitorii dintr-un mic oraş din Franţa refuză Starlink de la Elon Musk. Aceştia spun că sateliţii care redau internet afectează laptele produs de vaci. Starlink este sistemul care oferă internet de mare viteză cu ajutorul sateliţilor.
Elon Musk a trimis mii de sateliţi pe orbită ca să ofere internet de mare viteză peste tot în lume. Probabil nu se gândea că în calea lui vor sta… vacile. Locuitorii din comuna Saint-Senier-de-Beuvron refuză ca pământurile lor să fie folosite pentru Starlink. Ei au cerut ca antenele necesare pentru a prelua semnalul de la sateliţi să fie ţinuţi la distanţă.Motivul? Se tem că semnalul va afecta atât locuitorii, cât şi animalele. Deşi contractorul a primit acordul să instaleze 9 antene de 3 metri fiecare în diferite zone din Franţa, locuitorii din Saint-Senier se opun. Nu toţi însă. Alţii îl venerează pe Musk. Unul dintre ei i-a dat numele unei vaci SpaceX du Beuvron.